Návrh odporúčanie Rady, ktorým sa z dôvodu pristúpenia Bulharskej republiky, Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Rumunska, Slovinskej republiky a Slovenskej republiky upravuje odporúčanie 98/376/ES o parkovacích preukazoch pre invalidov /* KOM/2007/0720 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.11.2007 KOM(2007) 720 v konečnom znení Návrh ODPORÚČANIE RADY, ktorým sa z dôvodu pristúpenia Bulharskej republiky, Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Rumunska, Slovinskej republiky a Slovenskej republiky upravuje odporúčanie 98/376/ES o parkovacích preukazoch pre invalidov (predložená Komisiou) DÔVODOVÁ SPRÁVA ÚVOD Cieľom odporúčania Rady 98/376/ES zo 4. júna 1998 o parkovacích preukazoch pre invalidov je zabezpečiť, aby členské štáty zaviedli parkovacie preukazy pre osoby so zdravotným postihnutím na základe štandardného vzoru Spoločenstva. Tento štandardný parkovací preukaz umožňuje jeho držiteľom využívať parkovacie miesta určené pre osoby so zdravotným postihnutím v členskom štáte, v ktorom sa práve nachádzajú. Preto sa členským štátom odporúča, aby si navzájom uznávali parkovacie preukazy vydané ostatnými členskými štátmi a prispôsobili ich štandardnému vzoru Spoločenstva pripojenému k odporúčaniu. V prílohe k uvedenému odporúčaniu nazvanej „ Ustanovenia týkajúce sa modelu parkovacieho preukazu Spoločenstva pre invalidov “ sa stanovujú fyzické parametre parkovacieho preukazu, aby mal v celom Európskom spoločenstve štandardný formát. V prílohe je stanovená jeho výška, šírka, farba, materiál (laminát z plastu) a obsah. Po rozšírení Európskej únie v rokoch 2004 a 2007 by sa príloha k odporúčaniu mala upraviť. Navrhnuté úpravy možno označiť za „technickú aktualizáciu“. PRÁVNY ZÁKLAD Úpravy odporúčania Rady 98/376/ES, ktoré sa majú vykonať, sú založené na: článku 57 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a článku 56 Aktu o podmienkach pristúpenia Bulharskej republiky a Rumunska. POSTUP Podľa článku 57 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky, ak si akty inštitúcií prijaté pred 1. májom 2004 vyžadujú úpravy z dôvodu pristúpenia, pričom nevyhnutné úpravy neboli ustanovené v Akte o podmienkach pristúpenia alebo v prílohách k nemu, Rada prijme potrebné úpravy na návrh Komisie vo všetkých prípadoch, v ktorých Rada prijala pôvodný akt. Podľa článku 56 Aktu o podmienkach pristúpenia Bulharskej republiky a Rumunska k Európskej únii, ak si akty inštitúcií prijaté pred 1. januárom 2007 vyžadujú úpravy z dôvodu pristúpenia, pričom nevyhnutné úpravy neboli ustanovené v tomto akte alebo v jeho prílohách, Rada prijíma potrebné akty na návrh Komisie vo všetkých prípadoch, v ktorých Rada prijala pôvodný akt. Priložený návrh sa týka úprav technického charakteru v oblasti dopravnej politiky[1]. Táto technická úprava acquis communautaire z dôvodu pristúpenia nemá žiaden finančný dosah. TYP AKTU Typ aktov prijatých podľa článku 57 ods. 2 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a podľa článku 56 Aktu o podmienkach pristúpenia Bulharskej republiky a Rumunska musí byť ten istý ako typ zmeneného a doplneného aktu. V tomto prípade musí byť typom aktu, ktorého cieľom je upraviť acquis communautaire , odporúčanie Rady upravujúce odporúčanie Rady 98/376/ES. Návrh ODPORÚČANIE RADY, ktorým sa z dôvodu pristúpenia Bulharskej republiky, Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Rumunska, Slovinskej republiky a Slovenskej republiky upravuje odporúčanie 98/376/ES o parkovacích preukazoch pre invalidov RADA EURÓPSKEJ ÚNIE so zreteľom na Zmluvu o založení Európskeho spoločenstva, so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky[2], a najmä na jeho článok 57, so zreteľom na Akt o podmienkach pristúpenia Bulharskej republiky a Rumunska[3], a najmä na jeho článok 56, so zreteľom na návrh Komisie[4], keďže: (1) V prípade niektorých aktov, ktoré zostávajú v platnosti po 1. máji 2004 a ktoré si vyžadujú úpravu z dôvodu pristúpenia, neboli ustanovené potrebné úpravy v aktoch o pristúpení. (2) Podľa článku 57 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a podľa článku 56 Aktu o podmienkach pristúpenia Bulharskej republiky a Rumunska Rada prijme potrebné úpravy vo všetkých prípadoch, v ktorých Rada prijala pôvodný akt. (3) Odporúčanie Rady 98/376/ES zo 4. júna 1998 o parkovacích preukazoch pre invalidov[5] by sa preto malo zodpovedajúcim spôsobom zmeniť a doplniť, TÝMTO ODPORÚČA: 1. Odporúčanie 98/376/ES sa mení a dopĺňa tak, ako je stanovené v prílohe. V Bruseli […] za Radu predseda PRÍLOHA Odporúčanie Rady 98/376/ES zo 4. júna 1998 o parkovacích preukazoch pre invalidov (Ú. v. ES L 167, 12.6.1998, s. 25) sa mení a dopĺňa takto: 1) V siedmej zarážke bodu D prílohy sa zoznam rozlišujúcich kódov nahrádza takto: „B: Belgicko BG: Bulharsko CZ: Česká republika DK: Dánsko D: Nemecko EST: Estónsko IRL: Írsko EL: Grécko E: Španielsko F: Francúzsko I: Taliansko CY: Cyprus LV: Lotyšsko LT: Litva L: Luxembursko H: Maďarsko M: Malta NL: Holandsko A: Rakúsko PL: Poľsko P: Portugalsko RO: Rumunsko SLO: Slovinsko SK: Slovensko FIN: Fínsko S: Švédsko UK: Spojené kráľovstvo“ 2) V bode E prílohy sa druhý odsek nahrádza takto: „Ak si členský štát želá uviesť údaje v inom národnom jazyku, ako je jeden z týchto jazykov: bulharský, český, dánsky, holandský, anglický, estónsky, fínsky, francúzsky, nemecký, grécky, maďarský, taliansky, lotyšský, litovský, maltský, poľský, portugalský, rumunský, slovenský, slovinský, španielsky alebo švédsky, vypracúva dvojjazyčné znenie preukazu, pričom používa jeden z uvedených jazykov bez toho, aby boli dotknuté ostatné ustanovenia tejto prílohy.“ [1] Pôvodné odporúčanie sa zakladalo na článku 75.1 Zmluvy o založení Európskeho spoločenstva (v súčasnosti článok 71.1), v ktorom sa ustanovuje, že Rada stanovuje v súlade s článkom 251 a po porade Európskym hospodárskym a sociálnym výborom a s Výborom regiónov opatrenia na zlepšenie bezpečnosti dopravy. [2] Ú. v. EÚ L 236, 23.9.2003, s. 1. [3] Ú. v. EÚ L 157, 21.6.2005, s. 29. [4] Ú. v. EÚ C […], […], s. […]. [5] Ú. v. ES L 167, 12.6.1998, s. 25.